CELEX: C2007/056/69
Language: bg
Date: 2007-03-10 00:00:00
Title: Дело T-12/07: Иск, предявен на 16 януари 2007 г. — Polimeri Europa/Комисия

10.3.2007   
            
            
               BG
            
            
               Официален вестник на Европейския съюз
            
            
               C 56/37
            
         Иск, предявен на 16 януари 2007 г. — Polimeri Europa/Комисия
   (Дело T-12/07)
   (2007/C 56/69)
   Език на производството: италиански
   Страни
   
      Ищец: Polimeri Europa SpA (Brindisi, Италия) [представители: M. Siragusa, F.M. Moretti и L. Nascimbene, адвокати]
   
      Ответник: Комисия на Европейските общности
   Искания на ищеца
   
               —
            
            
               Да се отмени изцяло решението и всички неразривно свързани с него актове и вследствие на това да се разпореди на Комисията да предприеме действия за връщане екземпляра на неповерителния вариант на Nuova CdA, предаден на Michelin;
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Настоящият иск е насочен срещу Решение на Комисията COMP/F2/D (2006) 1095, прието на 6 ноември 2006 г. в рамките на производството, започнато на основание чл. 81 ЕО (случай COMP/F38.638 BR/ESBR), с което ответникът е предал на дружеството Manufacture Française des Pneumatiques Michelin (MFPM) екземпляр от неповерителния вариант на изложението на възраженията, прието на 6 април 2006 г. MFPM е било предварително допуснато в административното производство в качеството на трето заинтересовано лице, като е било поканено евентуално да представи бележки.
   В подкрепа на своите искания ищецът изтъква:
   
               —
            
            
               Нарушаване правата му за защита. В този смисъл ищецът твърди, че до приемане на решението Комисията е укривала истинските цели и характер на участието на Michelin в производството, като по този начин е ограничила възможностите за защита на ищеца и е оказала неблагоприятно влияние върху неговото процесуално положение.
            
         
               —
            
            
               Незаконност на решението с оглед използваното като негова база юридическо основание, по-специално чл. 6 от Регламент 773/2004 (1). По този пункт се твърди, че Michelin не би могъл да се счита за жалбоподател, тъй като представеният от него формуляр С няма характер на акт за възбуждане на производството, започнато вследствие на жалба по смисъла на чл. 7 от Регламент 1/2003 (2). Оттук следва, че решението е опорочено поради нарушаване комбинираното предписание на цитираната разпоредба и на чл. 7 от Регламент 773/2004.
            
         
      (1)  Регламент (ЕО) № 773/2004 на Комисията от 7 април 2004 г. относно водените от Комисията производства съгласно чл. 81 и 82 от Договора за ЕО (ОВ L 123, 27.4.2004 г., стр. 18).
   
      (2)  Регламент (ЕО) № 1/2003 на Съвета от 16 декември 2002 г. относно изпълнението на правилата за конкуренция, предвидени в членове 81 и 82 от Договора (ОВ L 1, 4.1.2003 г., стр. 1).